To πενταμελές Εφετείο που εκδικάζει την υπόθεση της Energa, σε δεύτερο βαθμό, παρά την αντίθετη εισήγηση του εισαγγελέα, δέχτηκε ομόφωνα την αίτηση αποφυλάκισης του Αριστείδη Φλώρου, με εγγύηση 50.000 ευρώ.

Σημειώνεται ότι ο Αριστείδης Φλώρος είχε καταδικαστεί σε πρώτο βαθμό σε ποινή 21 ετών για υπεξαίρεση εκατοντάδων εκατομμυρίων ευρώ εις βάρος της ΛΑΓΗΕ (δηλαδή του ελληνικού Δημοσίου).

Επίσης έχει καταδικαστεί και σε ποινή 13 ετών ως ηθικός αυτουργός για απόπειρα ανθρωποκτονίας εις βάρος του δικηγόρου Γιώργου Αντωνόπουλου.

Διαβάστε ακόμη: Κούγιας για αποφυλάκιση Φλώρου: Καταλύεται το κράτος δικαίου

Συγκεκριμένα οι δικαστές του επέβαλαν τους περιοριστικούς όρους της απαγόρευσης εξόδου από τη χώρα, της εμφάνισης δυο φορές το μήνα στο ΑΤ της περιοχής του και της καταβολής εγγυοδοσίας 50.000 ευρώ.

Υπενθυμίζεται επίσης ότι έχει ήδη ασκηθεί ποινική δίωξη για έντεκα βαρύτατες κατηγορίες σε ομάδα ατόμων, μεταξύ των οποίων και ο Αριστείδης Φλώρος, για το στήσιμο της αποφυλάκισής του με πλαστά πιστοποιητικά, το οποίο και αποκαλύφθηκε, με αποτέλεσμα η δικαιοσύνη να κινηθεί ταχύτατα και να τον ξαναοδηγήσει στη φυλακή.

Διαβάστε ακόμη: Ποινική δίωξη για 11 αδικήματα για την παράνομη αποφυλάκιση του επιχειρηματία Άρη Φλώρου της Energa - Hellas Power

Αίσθηση προκαλεί το γεγονός ότι η αίτησή του έγινε λίγες ημέρες αφού ανέλαβε καθήκοντα επικεφαλής του πρωθυπουργικού γραφείου ο πρώην υπάλληλός του, Γρηγόρης Δημητριάδης.

Διαβάστε ακόμη: ΑΠΟΚΛΕΙΣΤΙΚΟ: Ο ανιψιός και σύμβουλος του Μητσοτάκη άνθρωπος της οικογένειας Φλώρου

Διαβάστε ακόμη: Από τις offshore της Energa στο Μέγαρο Μαξίμου

Το σκεπτικό του δικαστηρίου

Παρά την αντίθετη εισαγγελική πρόταση (ο κ. Γ. Πρασσάς, ζήτησε να απορριφθεί η αίτηση) οι δικαστές έκαναν δεκτό το αίτημα που ανέπτυξαν στο δικαστήριο οι συνήγοροι του κατηγορουμένου Βασ. Χειρδάρης και Ηλ. Αναγνωστόπουλος.

Σύμφωνα με αυτό, μετά την ισχύ του νέου Ποινικού Κώδικα, η απειλούμενη ποινή των ισοβίων με βάση τον νόμο περί καταχραστών δημοσίου (που καταργήθηκε) σε μέγιστο βαθμό φτάνει τα 15 χρόνια για οικονομικά εγκλήματα. Με δεδομένο ότι στον Φλώρο έχουν αναγνωριστεί και δυο ελαφρυντικά και η ποινή του ήταν 21 χρόνια, εκτιμάται ότι η μέγιστη ποινή (με τα ίδια ελαφρυντικά) που τυχόν θα του επιβληθεί θα είναι πολύ μικρότερη. Παράλληλα επισημάνθηκε πώς ήδη έχει εκτίσει με τους ευεργετικούς υπολογισμούς που ισχύουν περί τα 6 χρόνια, ενώ έχει επιστέψει, όπως είπαν, σχεδόν το σύνολο των απαιτήσεων του δημοσίου και των ΟΤΑ για την υπόθεση ENERGA-HELLAS POWER. Κατόπιν αυτών το δικαστήριο έκανε δεκτή την αίτησή του.

Διαβάστε ακόμα: Βαριά αδικήματα διερευνώνται στην υπόθεση της αποφυλάκισης του Αριστείδη Φλώρου και ενός ακόμα ισοβίτη

Διαβάστε ακόμα: Ποιους καίει η ΕΔΕ για την αποφυλάκιση του Φλώρου